Iwahaupt hod a aus Schwedn ned neta Hüfslifarungen und guade Kondakte midbrocht, sondan a neiche Iden fia an modean demokratischn Sozialismus, de schbeda ois schwedischs Modö bekaunt woan san. Im Mai fum 1946ga Joa is da Bruno Kreisky daun noch ocht Joa im Exil zan easchdn Moi wida zruk noch Estareich kema, nochdem a fu da franzesischn Bsozungsmocht de Ealaubnis dafia griagt hod.